N: 1 / 13.4.2016

### 1. Предмет на концесията

 концесия за услуга

### 2. Вид на концесията

 държавна концесия

### 2.1. Концедент

 Министерски съвет

### 2.2. Орган, който представлява концедента

 наименование на органа - министъра на транспорта, информационните технологии и съобщенията

 адрес - ул. "Дякон Игнатий" № 9

 населено място - гр. София

 пощенски код - 1000

 лице за контакти - Даниела Пешева, Яна Алексиева

 телефон - 02/94 09 599; 02/94 09 538

 електронна поща - dlpesheva@mtitc.government.bg; jalexieva@mtitc.government.bg;

 факс - 02/988-51-49

 URL - Интернет адрес -

### 3. Вид на обекта на концесията

 гражданско летище за обществено ползване

### 4. Местонахождение на обекта на концесията

 Пловдив

### 5. Индивидуализация на обекта на концесията

 Обект на концесията е гражданско летище за обществено ползване Пловдив. Обектът на концесията е с концесионна площ 2 376 517 кв. м и включва поземлени имоти и построените върху тях сгради и съоръжения, както следва:

1. Поземлени имоти, намиращи се в землището на община Родопи, община Садово и община Асеновград, с идентификатори по кадастралната карта и кадастралните регистри на гр. Пловдив и гр. Асеновград, както следва:

1.1. поземлен имот № 87240.250.262 с площ 1 223 кв. м, съгласно скица № Ф 02012 - презаверена на дата 21.03.2016 г., издадена от Общинска служба по земеделие община "Родопи", намиращ се в землището на с. Ягодово, община "Родопи", и Акт за публична държавна собственост № 6834 от 16.07.2008 г., издаден от областния управител на област Пловдив;

1.2. поземлен имот № 40004.250.185 с площ 2 000 806 кв. м, съгласно скица № 24/17.03.2016 г., издадена от Службата по геодезия, картография и кадастър - гр. Пловдив, намиращ се в землището на с. Крумово, местността "Капсидата", община "Родопи", и Акт за публична държавна собственост № 8276 от 28.06.2013 г., издаден от областния управител на област Пловдив;

1.3. поземлен имот № 40004.250.184 с площ 72 097 кв. м, съгласно скица № 25 /17.03.2016 г., издадена от Службата по геодезия, картография и кадастър - гр. Пловдив, намиращ се в землището на с. Крумово, община "Родопи", и Акт за публична държавна собственост № 6836 от 16.07.2008 г., издаден от областния управител на област Пловдив;

1.4. поземлен имот № 36676.250.381 с площ 793 кв. м, съгласно скица № Ф 15713 - презаверена на дата 18.03.2016 г., издадена от Общинска служба по земеделие община "Садово", намиращ се в землището на с. Катуница, община "Садово", и Акт за публична държавна собственост № 6837 от 16.07.2008 г., издаден от областния управител на област Пловдив;

1.5. поземлен имот № 36676.250.382 с площ 900 кв. м, съгласно скица № Ф 15714 - презаверена на дата 18.03.2016 г., издадена от Общинска служба по земеделие община "Садово", намиращ се в землището на с. Катуница, община "Садово", и Акт за публична държавна собственост № 6838 от 16.07.2008 г., издаден от областния управител на област Пловдив;

1.6. поземлен имот № 36676.250.391 с площ 627 кв. м, съгласно скица № Ф 15711 - презаверена на дата /18.03.2016 г., издадена от Общинска служба по земеделие община "Садово", намиращ се в землището на с. Катуница, община "Садово", и Акт за публична държавна собственост № 6839 от 16.07.2008 г., издаден от областния управител на област Пловдив;

1.7. поземлен имот № 36676.250.395 с площ 6 415 кв. м, съгласно скица № Ф 15712 - презаверена на дата /18.03.2016 г., издадена от Общинска служба по земеделие община "Садово", намиращ се в землището на с. Катуница, община "Садово", и Акт за публична държавна собственост № 6840 от 16.07.2008 г. издаден от областния управител на област Пловдив;

1.8. поземлен имот № 99088.1.132 с площ 89 481 кв. м, съгласно скица № 15-127334/17.03.2016 г., издадена от Службата по геодезия, картография и кадастър - гр. Пловдив, намиращ се в землището на кв. "Долни Воден", местността "Чайкъра", община "Асеновград", и Акт за публична държавна собственост № 6841 от 16.07.2008 г. издаден от областния управител на област Пловдив;

1.9. Поземлен имот № 000186, намиращ се в землището на с. Крумово, м. "Капсидата", община "Родопи", област Пловдив, съгласно скица № К04185/10.06.15 г., издадена от Общинска служба по земеделие - гр. Пловдив, с площ 204 175 кв. м застроена и незастоена площ, заедно с построените върху него 38 броя сгради с обща застроена площ (ЗП) 10 315 кв. м, описани в Акт за публична държавна собственост № 1784/14.08.2015 г., издаден от министъра на отбраната.

2. построените върху поземлените имоти по т. 1 сгради, както следва:

2.1. построените върху поземления имот по т. 1.3. сгради с идентификатори по кадастралните регистри от № 40004.250.184.1 до № 40004.250.184.11;

2.2. построените върху поземления имот по т. 1.2. сгради с идентификатори по кадастралните регистри, както следва:

2.2.1. Пътнически терминал, с идентификатор по кадастралните регистри № 40004.250.185.26;

2.2.2. Сглобяема постройка тип 20, с идентификатор по кадастралните регистри № 40004.250.185.27;

2.2.3. Сграда на главна разпределителна уредба, с идентификатор по кадастралните регистри № 40004.250.185.28;

2.2.4. Бетонов комплексен трансформаторен пост, с идентификатор по кадастралните регистри № 40004.250.185.29;

3. Съоръжения и оборудване съгласно документацията за участие и концесионния договор.

4. Принадлежности към обекта на концесия - прилежаща техническа инфраструктура - съгласно документацията за участие и концесионния договор.

5. Сградите, съоръженията и оборудването, които ще бъдат изградени и/или монтирани от концесионера на негов риск и с негови средства, при условие и по ред, определени в концесионния договор.

6. В обекта на концесията не се включват:

6.1. обектите - публична държавна собственост, предоставени за управление на Държавно предприятие "Ръководство на въздушното движение" - София, намиращи се върху концесионната площ, съгласно документацията за участие и концесионния договор;

6.2. обектите - частна собственост, намиращи се върху концесионната площ, съгласно документацията за участие и концесионния договор.

7. С допълнително споразумение към договора за концесия, към обекта на концесия може да бъде включена и частта от перона на летището, обхващаща самолетни стоянки с номера от 1 до 9 съгласно маркировката на перона, обявена в AIP на Република България, карта LBPD AD2-19.

8. В обекта на концесията могат да се включат и отчуждени имоти, при доказана необходимост от удължаване на ПИК.

### 6. Описание и обем на услугите и/или стопанските дейности, които концесионерът може да извършва чрез обекта на концесията

 На гражданско летище за обществено ползване Пловдив могат да се извършват следните услуги и стопански дейности:

1. Летищни услуги, които след получаване на лиценз за летищен оператор и на лицензи за оператор по наземно обслужване включват извършването на дейностите на летищен оператор, дейностите на оператор по наземно обслужване по чл. 48д, ал. 3, т. 2-7 от ЗГВ, както и функциите на летищна администрация.

2. Стопански дейности, които включват осигуряването в съответствие с концесионния договор на всяка търговска или друга дейност, съоръжения и услуги извън определените в т. 1, които са съвместими с предназначението на обекта на концесията.

### 7. Вид на процедурата

 открита процедура

### 8. Размер на гаранцията за участие в процедурата и условия за нейното предоставяне или плащане

 стойност - 150000

 валута - BGN

 условия за предоставяне или плащане - Гаранцията е в размер на 150 000 лева под формата на банкова гаранция или депозит по сметката на Министерство на транспорта, информационните технологии и съобщенията - IBAN:BG77 BNBG 9661 3300 1248 01, BIC код на БНБ - BNBG BGSD - в лева. Валидността на гаранциите под формата на банкова гаранция, следва да е съобразена с Раздел V от закона за концесиите.

### 9. Срок на валидност на офертите

 360 календарни дни след датата на подаване на офертата

### 10. Място и срок за получаване на документацията за участие в процедурата

 място - Република България, гр. София, Министерство на транспорта, информационните технологии и съобщенията, ул. "Дякон Игнатий" № 9

 календарни дни след обнародване на обявлението в Държавен вестник - 60

 час - 17:00

### 11. Цена и начин на плащане на документацията за участие в процедурата

 цена в цифри - 0

 валута - BGN

 начин на плащане -

### 12. Език, на който трябва да бъдат написани офертите

 български;

### 13. Място и срок за получаване на офертите

 място - Република България, гр. София, Министерство на транспорта, информационните технологии и съобщенията, ул. "Дякон Игнатий" № 9, стая 1003 и стая 1011

 календарни дни след обнародване на обявлението в Държавен вестник - 63

 час - 17:00

### 14. Място и дата на отваряне на оферти

 място - Република България, гр. София, Министерство на транспорта, информационните технологии и съобщенията, ул. "Дякон Игнатий" № 9, зала ВИП

 календарни дни след обнародване на обявлението в Държавен вестник - 64

 час - 11:00

### 15. Документи за удостоверяване на обстоятелствата по чл. 16, Ал. 2 и 3 от Закона за концесиите

 1. До участие в процедурата се допуска Участник, за който не е налице обстоятелство по чл. 16, ал. 2 и 3 от ЗК.

2. При участие в настоящата процедурата за предоставяне на концесия участниците, следва да представят декларации за наличието или липсата на обстоятелствата по чл. 16, ал. 2 и 3 от ЗК, съгласно образци - Приложения № 10, 11 и 12.

2.1. Когато участникът е юридическо лице, за удостоверяването на липсата на обстоятелствата по ал. 2, попълва, подписва и представя:

2.1.1. Декларация по Приложение № 10 за липсата на обстоятелствата по чл. 16, ал. 2, т. 1, 2 и 5 от Закона за концесиите - подписана от лицето с представителна власт по регистрацията на участника;

2.1.2. Декларация по Приложение № 11 за липсата на обстоятелствата по чл. 16, ал. 2, т. 3 и 4 от Закона за концесиите - подписана от всеки управител, член на управителния орган, а в случай че член на управителния орган е юридическо лице - неговият представител в съответния управителен орган.

2.2. Когато участникът е физическо лице попълва, подписва и представя декларация по образец, Приложение № 12 за удостоверяването на липсата на обстоятелства по чл. 16, ал. 3 от Закона за концесиите.

3. Преди сключването на концесионния договор участникът, определен за концесионер, следва да представи доказателствата за удостоверяване на декларираните по т. 2 обстоятелства, определени в чл. 41, ал. 2, т. 1, 2 и 4 от Правилника за прилагане на Закона за концесиите. Концесионният договор се сключва само след като участникът, определен за концесионер изпълни задължението си по тази точка. 4. Когато Участникът е Обединение - документите по т. 2 и 3от настоящия раздел IV се представят както за Обединението, така и за всеки от участниците в Обединението;

5. Когато участникът е посочил в офертата си подизпълнители, изискванията на този раздел се прилагат и за подизпълнителите.

6. Участниците са длъжни по време на процедурата да уведомяват Комисията за всички настъпили промени в обстоятелствата по член 16, ал. 2, 3 и 4 от ЗК в 7 (седем)-дневен срок от настъпването им.

7. Преди сключването на концесионния договор Участникът, определен за концесионер, следва да представи доказателствата за удостоверяване на декларираните по т. 1 обстоятелства, определени в чл. 41, ал. 2, т. 1, 2 и 4 от Правилника за прилагане на Закона за концесиите. Концесионният договор се сключва само след като Участникът, определен за концесионер изпълни задължението си по тази точка. 8. Не се оценява оферта на Участник, която не отговаря на критериите и изискванията за тяхното удовлетворяване, посочени в Раздел IV от документацията за участие в откритата процедура.

### 16. Приложими обстоятелства и документи за удостоверяване по чл. 16, Ал. 4 от Закона за концесиите

 1. От участие в процедурата се отстранява и участник, който:

1.1. е в производство по несъстоятелност;

1.2. има задължения за публични вземания на държавата или община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отстрочване на задълженията или задължения за публични вземания към държавата, в която е установен - за Участник чуждестранно лице;

1.3. има просрочени парични задължения към работниците и служителите, на които участникът е работодател;

1.4. е бил концесионер и концесионният договор е прекратен по негова вина;

1.5. е виновен за професионални нарушения, за които Комисията разполага с писмени доказателства, издадени от компетентен орган;

1.6. не е представил цялата информация изискваща се от участниците в процедурата за предоставяне на концесия или представената от него информация е непълна или невярна.

2. При участие в настоящата процедурата за предоставяне на концесия участниците следва да представят декларации за наличието или липсата на обстоятелствата по т. 1.1. - 1.5., по образец - Приложения № 13 и 13а. Когато участникът е юридическо лице, декларацията се подписва от лице с представителна власт по регистрацията му.

3. Обстоятелствата по т. 1.6. се установяват от Комисията с мотивирано решение.

4. Преди сключването на концесионния договор участникът, определен за концесионер, следва да представи доказателствата за удостоверяване на декларираните по т. 1 обстоятелства, определени в чл. 41, ал. 2, т. 1, 2 и 4 от Правилника за прилагане на Закона за концесиите. Концесионният договор се сключва само след като участникът, определен за концесионер изпълни задължението си по тази точка.

5. Когато Участникът е обединение - документите по т. 2 и т. 4 се представят за всеки от участниците в обединението. 6. Когато участникът е посочил в офертата си подизпълнители, изискванията на този раздел се прилагат и за подизпълнителите.

7. Участниците са длъжни по време на процедурата да уведомяват комисията за всички настъпили промени в обстоятелствата по чл. 16, ал. 4 от ЗК в 7-дневен срок от настъпването им.

### 17. Критерии за подбор и документи за доказване на съответствието с тях

### 17.1. Пригодност за изпълнение на професионална дейност

 изисквания и изискуеми документи - Не се доказва.

### 17.2. Икономическо и финансово състояние

 изисквания и изискуеми документи - Критерият "Икономическо и финансово състояние" включва:

1. Регистриран основен капитал на Участника, или на поне един член на Обединението, ако Участникът е Обединение не по-малък от 1 000 000 (един милион) лева. Документи, с които се доказва: Един или повече документи, доказващи размера на регистрирания основен капитал на Участника.

2. Размер на балансова и/или пазарна стойност на дълготрайните материални активи на Участника, или поне на един член на Обединението, ако Участникът е Обединение, използвани за извършване на дейности по управление и експлоатация на летища за последните 3 (три) финансови години, не по малко от 20 000 000 (двадесет милиона) евро определена като средна аритметична балансова стойност на дълготрайните материални активи.

Документи, с които се доказва:

Годишните финансови отчети и/или със съответната пазарна оценка, изготвена от лицензиран оценител за всяка от последните 3 (три) финансови години, заедно със съответните одиторски доклади и доклади на управителното тяло. Ако законодателството на държавата, в която Участникът е установен го изисква, представените годишни финансови отчети трябва да бъдат заверени от одитор. Липсата на изискване за одитиране от съответното законодателство се доказва от Участника с декларация.

Когато съответствието с критерия се доказва от чуждестранно лице, левовата равностойност се изчислява като се използва курсът на съответната валута към лева, обявен от Българската народна банка за 31 декмври на годината на съответния годишен финансов отчет, с който се доказва удовлетворяването на критерия. В случай, че Българската народна банка не обявява курс на валутата на участника към лева, левовата равностойност се изчислява по курса на съответната валута към лева, за съответната дата, обявена от OANDA Corporation - http;//www.oanda.com/currency/converter/.

### 17.3. Технически възможности и/или професионална квалификация

 изисквания и изискуеми документи - Критерият "Технически възможности и/или професионална квалификация" включва:

1. Опит на Участника, или на поне един член в Обединението, ако участникът е Обединение, от не по-малко от 5 (пет) години през последните 10 (десет) години в осъществяване на дейности, сходни с услугите включени в обхвата на концесията и по-специално в експлоатацията и управлението на международно летище с пътникопоток не по-малък от 1 000 000 (един милион) пътници годишно и/или товарооборот не по-малко от 40 000 (четиридесет хиляди) тона годишно;

Документи, с които се доказва:

а) заверени копия от лицензи/удостоверения/регистрации, договори или други документи, съгласно националното законодателство на Участника, доказващи правото на Участника за извършване на дейности по управление и експлоатация на международно летище с пътникопоток не по-малък от 1 000 000 (един милион) пътници годишно и/или товарооборот не по-малко от 40 000 (четиридесет хиляди) тона годишно и по-специално извършването на дейности на летищен оператор и на оператор по наземно обслужване на такова летище. Ако в съответната държава по регистрация на Участника тази дейност не е обект на лицензионен или регистрационен режим, този факт, както и правото на Участника да извършва съответните дейности се декларира от лицето представляващо Участника; или

б) Декларация от законния представител на Участника, потвърждаваща наличие на обстоятелствата по настоящата точка 1, съдържаща списъци на изпълнени и изпълнявани през не по-малко от 5 (пет) години от последните 10 (десет) години дейности по управление и експлоатация на международно летище, както и данни относно документи, удостоверяващи правото за извършване на дейности на летищен оператор и на оператор по наземно обслужване на международно летище с пътникопоток не по-малък от 1 000 000 (един милион) пътници годишно и/или товарооборот не по-малко от 40 000 (четиридесет хиляди) тона годишно (лицензии, удостоверения, договори или други съгласно националното законодателство на участника), които данни включват най-малко номера на документа, държавата, в която е издаден и периода на извършване на дейността, а за договорите - предмета, датата на сключване, срока на действие и страните по тях;

2. Притежаване от Участник или член на Обединението на техника и техническо оборудване - собствено или наето - за осигуряване качественото изпълнение на дейностите по управление и експлоатация на летища и за дейностите по наземно обслужване по чл. 48д, ал. 3, т. 2-7 от ЗГВ, както и за осигуряване спазването на установените стандарти и процедури за безопасност и сигурност на полетите съобразно чл. 48г, ал. 2, т. 4 от ЗГВ.

Изискванията за нормалното функциониране на гражданско летище за обществено ползване, включително към отделните системи и съоръжения, както и организационно-технически планове, са посочени в Наредба № 20 на министерство на транспорта от 2006 г. за удостоверяване на експлоатационната годност на граждански летища, летателни площадки, системи и съоръжения за наземно обслужване, за лицензиране на летищни оператори и оператори по наземно обслужване и за достъпа до пазара по наземно обслужване в летищата (обн. ДВ, бр. 101 от 2006 г., доп. ДВ бр. 26 от 07.04.2015 г.) - стандарти за експлоатация на съоръжения и извършване на дейности, свързани с наземното обслужване на въздухоплавателните средства ("Наредба № 20").

Документи, с които се доказва:

Описание на предлаганите от Участника техника и техническо оборудване за покриване на изискванията за получаване на лицензи за летищен оператор и оператор по наземно обслужване за всички дейности от т. 1.3.1. от Решение на Министреския съвет № 244 от 4 април 2016 г. както и за осигуряване спазването на установените стандарти и процедури за безопасност и сигурност на полетите съобразно чл. 48г, ал. 2, т. 4 от ЗГВ, с посочване на основанието за неговото ползване - собственост, договор или друг документ с ангажимент на Участника за осигуряване на такива;

3. Наличие на квалифицирани технически лица (експертен и ръководен персонал), включително на такива, които ще отговарят за експлоатацията на Летището с необходимата квалификация, професионален опит и стаж за извършването на дейността на летищен оператор съобразно чл. 48г, ал. 2, т. 3 от Закона за гражданското въздухоплаване и за изпълнение на дейностите по наземно обслужване по чл. 48д, ал. 3, т. 2-7 от Закона за гражданското въздухоплаване; Лицата по настоящата точка следва да отговарят и на съответните изисквания, посочени в Наредба № 20.

Документи, с които се доказва:

- списък на техническите лица, включително на такива, които ще отговарят за експлоатацията на Летището и

- списък, автобиографии и документи, удостоверяващи образованието и професионалната квалификация на лицата от експертния и ръководен персонал, които ще отговарят за изпълнение на Концесионния договор и чрез които се доказва изпълнението на изискванията по настоящата точка.

В случай на обединение:

1. На критерия "Технически възможности и/или професионална квалификация" следва да отговарят участниците в обединението като цяло;

2. На критерия "Икономическо и финансово състояние" следва да отговарят участниците в обединението като цяло.

3. Относно критериите по т. 1 и 2 всеки участник в обединението изрично посочва каква част от него доказва.

4. В случай на определяне за концесионер на участник в процедурата, който е кандидатствал като обединение, което не е юридическо лице, концесията се предоставя на новоучредено капиталово търговско дружество, регистрирано по Търговския закон на Република България, или лице, регистрирано като търговец по законодателството на държава - членка на Европейския съюз, или на друга държава - страна по Споразумението за Европейското икономическо пространство, в което участниците в обединението притежават целия капитал в съотношението от договора им за обединение, като участниците следва да запазят процентното си участие в капитала на Концесионера, правата си на глас в общото събрание на Концесионера, както и контрола в а управлението му през целия срок на концесията, освен с изричното писмено съгласие на Концедента.

### 18. Критерии за оценка на икономически най-изгодната оферта

 Критериите за комплексна оценка на офертите и тяхната относителна тежест са:

1. Размер на годишно концесионно плащане с относителна тежест 40 на сто;

2. Инвестиционна програма с относителна тежест 35 на сто;

3. Програма за развитие и управление на обекта на концесия с относителна тежест 25 на сто, включваща най-малко предложения относно бизнес модел за развитие на обекта на концесията; прогноза за трафика за срока на концесията; концепция за развитие на летищната инфраструктура; организационна структура; ръководство на летищните операции; управление на безопасността; управление на сигурността; инвестиционно управление; търговско управление; социална програма; екологична програма.

### 19. Възможност за представяне на варианти в офертите

 не

### 20. Процедура за обжалване

### 20.1. Орган, който отговаря за процедурите за обжалване

 официално наименование - Комисия за защита на конкуренцията

 адрес - бул. "Витоша" № 18

 населено място - гр. София

 пощенски код - 1000

 държава - Република България

 електронна поща - cpcadmin@cpc.bg

 телефон - 02/935 61 13

 интернет адрес (URL) -

 факс -

### 20.2 Служба, от която може да бъде получена информация относно подаването на жалби

 официално наименование - Комисият за защита на конкуренцията

 адрес - бул. "Витоша" № 18

 населено място - гр. София

 пощенски код - 1000

 държава - Република България

 електронна поща - cpcadmin@cpc.bg

 телефон - 02/935 61 13

 интернет адрес (URL) - www.cpc.bg

 факс - 02/980 73 15

### 21. Концесията е свързана с проект и/или програма, финансирана от фондове на ЕС

 концесията е свързана с проект и/или програма - не

 наименование на проекта и/или програмата -

### 22. Други, в зависимост от спецификата на обекта на концесията и на извършваните с него стопански дейности

### 23. Дата на изпращане на обявлението

 11.04.2016